Πρόταση κανονισμου του Συμβουλιου για την τροποποίηση του κανονισμού (ΕΟΚ) αριθ. 2204/90 για τον καθορισμό συμπληρωματικών γενικών κανόνων της κοινής οργανώσεως της αγοράς στον τομέα του γάλακτος και των γαλακτοκομικών προϊόντων όσον αφορά τα τυριά

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Ο κανονισμός (ΕΟΚ) αριθ. 2204/90 του Συμβουλίου προβλέπει ότι για την χρησιμοποίηση καζεΐνης και καζεϊνικών αλάτων στην παρασκευή τυριών απαιτείται εκ των προτέρων άδεια. Για τις ποσότητας καζεΐνης και καζεϊνικών αλάτων που χρησιμοποιούνται χωρίς άδεια, το άρθρο 3 παράγραφος 3 του κανονισμού επιβάλουν την καταβολή ποσού ίσου με τη διαφορά μεταξύ της τιμής του αποκορυφωμένου γάλακτος που προκύπτει από την τιμή παρεμβάσεως για το αποκορυφωμένο γάλα σε σκόνη, αφενός, και της τιμής της αγοράς των καζεϊνών και των καζεϊνικών αλάτων, προσαυξημένης κατά 10%, αφετέρου.

Στόχος της κυρώσεως αυτής είναι τουλάχιστον να εξουδετερώσει το οικονομικό πλεονέκτημα που προκύπτει από τη χωρίς άδεια χρησιμοποίηση καζεΐνης και καζεϊνικών αλάτων. Επ´αυτού, θα πρέπει να τονιστεί ότι η προσφυγή στην τιμή παρεμβάσεως του αποκορυφωμένου γάλακτος σε σκόνη για να μετρηθεί η ολική αξία του αποκορυφωμένου γάλακτος δεν συνιστά την κατάλληλη προσέγγιση. Πράγματι, η πραγματική αξία του αποκορυφωμένου γάλακτος μπορεί να κυμαίνεται ανάλογα με την κατάσταση της αγοράς όπως αυτή αντικατοπτρίζεται από την τιμή αγοράς του αποκορυφωμένου γάλακτος σε σκόνη. Πρέπει συνεπώς, να βασιστεί ο υπολογισμός της εν λόγω κυρώσεως επί της τιμής της αγοράς του αποκορυφωμένου γάλακτος σε σκόνη. Η συνημμένη πρόταση προβλέπει να τροποποιηθεί κατά την έννοια αυτή το άρθρο 3 παράγραφος 3 του κανονισμού (ΕΟΚ) αριθ. 2204/90.

2001/0159 (CNS)

Πρόταση κανονισμου του Συμβουλιου για την τροποποίηση του κανονισμού (ΕΟΚ) αριθ. 2204/90 για τον καθορισμό συμπληρωματικών γενικών κανόνων της κοινής οργανώσεως της αγοράς στον τομέα του γάλακτος και των γαλακτοκομικών προϊόντων όσον αφορά τα τυριά

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη :

τη συνθήκη για την ίδρυση της Ευρωπαϊκής Κοινότητας και ιδίως το άρθρο 37,

την πρόταση της Επιτροπής [1],

[1] ΕΕ C της , σ. .

τη γνώμη του Ευρωπαϊκού Κοινοβουλίου [2],

[2] ΕΕ C της , σ. .

Εκτιμώντας τα εξής :

(1) Ο κανονισμός (ΕΟΚ) αριθ. 2204/90 του Συμβουλίου [3] υπάγει την χρησιμοποίηση της καζεΐνης και καζεϊνικών αλάτων στην παρασκευή των τυριών σε εκ των προτέρων άδεια και καθορίζει στο άρθρο 3 παράγραφος 3 την κοινοτική κύρωση που επιβάλλεται σε περίπτωση χρησιμοποιήσεως χωρίς άδεια λαμβάνοντας υπόψη, κυρίως, την αξία του αποκορυφωμένου γάλακτος που προκύπτει από την τιμή παρεμβάσεως του αποκορυφωμένου γάλακτος σε σκόνη.

[3] ΕΕ L 201 της 31.7.1990, σ. 7.

(2) Δεδομένου ότι στόχος της εν λόγω κυρώσεως είναι να εξουδετερώσει το οικονομικό πλεονέκτημα που προκύπτει από χρησιμοποίηση χωρίς άδεια, πρέπει να βασιστεί ο υπολογισμός της εν λόγω κυρώσεως επί της τιμής της αγοράς του αποκορυφωμένου γάλακτος σε σκόνη η οποία αντικατοπτρίζει καλύτερα το πραγματικό κόστος του αποκορυφωμένου γάλακτος ως πρώτης ύλης για την παρασκευή τυριών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Το άρθρο 3 παράγραφος 3 του κανονισμού (ΕΟΚ) αριθ. 2204/90 αντικαθίσταται από το εξής κείμενο :

« 3. Με την επιφύλαξη των κυρώσεων που καθορίζονται ή που θα καθοριστούν από το συγκεκριμένο κράτος μέλος, οφείλεται για τις ποσότητες των καζεϊνών και των καζεϊνικών αλάτων που χρησιμοποιούνται χωρίς άδεια, ένα ποσό ίσο με τη διαφορά μεταξύ της τιμής του αποκορυφωμένου γάλακτος σε σκόνη που προκύπτει από την τιμή της αγοράς του αποκορυφωμένου γάλακτος σε σκόνη, αφενός, και της τιμής της αγοράς των καζεϊνών και των καζεϊνικών αλάτων, προσαυξημένης κατά 10%, αφετέρου.

Οι τιμές αυτές διαπιστώνονται με τη διαδικασία που προβλέπεται στο 42 του κανονισμού (ΕΚ) αριθ. 1255/1999 του Συμβουλίου*.

____________________

* ΕΕ L 160 της 26.6.1999, σ. 48. »

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

>ΘΕΣΗ ΠIΝΑΚΑ>